Karymo ugnikalnis

Karymo ugnikalnis () – veikiantis ugnikalnis Rusijoje, Kamčiatkos pusiasalio pietryčiuose, Rytų kalnagūbrio sistemoje. Stratovulkanas. Aukštis 1513 metrų. Ugnikalnio kūgis yra 5 km skersmens senovinio Dvoro ugnikalnio kalderoje. Sudarytas iš dacitinių ir andezitinių lavų bei pelenų.

Karymo ugnikalnis labai aktyvus – 1852–2000 m. buvo išsiveržęs daugiau kaip 20 kartų. Paskutiniai išsiveržimai 2001, 2016, 2017, 2018, 2019, 2020, 2022 m.Karymsky, Global Volcanism Program. Smithsonian Institution.

 Šaltiniai 

Kategorija:Rusijos ugnikalniai
Kategorija:Kamčiatkos kraštas